కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
KL Rahul క్రీడాస్పూర్తి.. అంపైర్ ప్రశంసలు
సిడ్నీ టెస్టు మూడో రోజు ఆటలో కేఎల్ రాహుల్ క్రీడాస్పూర్తిని ప్రదర్శించాడు. తక్కువ ఎత్తులో వచ్చిన బంతిని అందుకున్నప్పటికీ ఔట్ కాదని సిగ్నల్ ఇచ్చాడు. రాహుల్‌ క్రీడాస్ఫూర్తిని  అంపైర్ గౌల్డ్ అభినందించాడు.
Samayam Telugu | Updated:
Jan 5, 2019, 03:30PM IST
KL Rahul క్రీడాస్పూర్తి.. అంపైర్ ప్రశంసలు
హైలైట్స్
సిడ్నీ టెస్టులో కేఎల్ రాహుల్ క్రీడాస్పూర్తిని ప్రదర్శించాడు.
తక్కువ ఎత్తులో వచ్చిన బంతిని అందుకున్నప్పటికీ ఔట్ కాదని సిగ్నల్ ఇచ్చాడు.
రాహుల్‌ను అంపైర్ గౌల్డ్ అభినందించాడు.
తక్కువ ఎత్తులో వచ్చిన క్యాచ్‌ల విషయంలో వివాదాలు సాధారణమే. బంతి నేలను తాకిందా? లేదంటే ఫీల్డర్ సరిగ్గా ఒడిసిపట్టుకున్నాడా లేదా అని తేల్చడం అంపైర్లకు ఓ రకంగా సవాలే. కొన్ని సందర్భాల్లో ఫీల్డర్లు బంతి నేలను తాకిందని తెలిసినా అవుట్ కోసం అప్పీల్ చేస్తారు. కానీ భారత క్రికెటర్ కేఎల్ రాహుల్ మాత్రం క్రీడాస్ఫూర్తిని చాటాడు. సిడ్నీ టెస్టు మూడో రోజు ఈ ఘటన చోటు చేసుకుంది.
మూడో రోజు ఆట ప్రారంభమైన నాలుగో ఓవర్‌కు కెప్టెన్ కోహ్లి జడేజాకు బంతినిచ్చాడు. జడ్డూ వేసిన తొలి బంతికే మార్కస్ హారిస్ ఎదురు దాడికి దిగాడు. కానీ టైమింగ్ మిస్ కావడంతో బంతి గాల్లోకి లేచింది. బంతిని చూడగానే కుడివైపు ముందుకు దూకిన రాహుల్ అందుకునే ప్రయత్నం చేశాడు. అందుకున్నాడు కూడా.. కానీ బంతి నేలను తాకిందని గ్రహించిన అతడు అవుట్ కాదని అంపైర్‌కు, సహచర ఆటగాళ్లకు సంకేతాలిచ్చాడు.
వికెట్ కోసం వెంపర్లాడకుండా క్రీడా స్ఫూర్తిని ప్రదర్శించిన రాహుల్‌ను అంపైర్ ఇయాన్ గౌల్డ్ అభినందించాడు. గ్రేట్ జాబ్ అని ప్రశంసిస్తూ.. థంబ్స్ అప్ సింబల్ చూపించాడు.
A good effort from Rahul and he immediately says it bounced. Great stuff. Umpire Gould a big fan of it… https://t.co/JapaXcDTFq
&mdash; cricket.com.au (@cricketcomau) 1546646144000
రాహుల్ మంచితనంతో బతికిపోయిన హారీస్ తర్వాత జడేజా బౌలింగ్‌లోనే వెనుదిరిగాడు. రెండో సెషన్లో 79 పరుగుల వద్ద జడ్డూ బౌలింగ్‌లో అతడు బౌల్డయ్యాడు.
Here's the wicket of Marcus Harris shortly after the lunch break. Stream via Kayo HERE: https://t.co/Uv2lf9lsQW… https://t.co/wVvSYtaBa7
&mdash; #SonyNetwork (@Sony_Cricbuzz) 1546655711000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.